Երկու նիստ առաջ, ի աջակցություն իրենց հացադուլավոր ընկերների, «Սասնա ծռերը» որոշել էին լքել դահլիճը, եւ դատավորը նրանց 5 ժամով հեռացրել էր նիստից: Մինչ հեռանալը՝ նրանք հայտարարել էին, որ հրաժարվում են նաեւ պաշտպանների ծառայություններից: Պաշտպաններն էլ նախորդ նիստին չէին մտել դահլիճ, քանի որ նիստը դատավորը ուշ էր սկսել: Նրանք դիմում էին հասցեագրել դատարանին եւ հեռացել: Դատարանը փաստաբանների նկատմամբ սանկցիա էր կիրառել եւ որոշել գործով հանրային պաշտպաններ ներգրավել: